sukhrobnurali/uzbek-legal-corpus huggingface dataset:
IShLAB ChIQARILADIGAN VA SOTILADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 8-noyabrdagi “Mustaqil teleradio kanallarni isloh qilish va rivojlantirish chora-tadbirlari toʻgʻrisida”gi PF-3678-son Farmoni va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 7-martdagi 43, 2003-37-son qarori bilan tasdiqlangan Ishlab chiqariladigan va sotiladigan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisidagi yoʻriqnomaga (2003-yil 29-aprel, roʻyxat raqami 1238 — Meʼyoriy hujjatlar axborotnomasi, 2003-y., 7-8-son; Oʻzbekiston Respublikasi Qonun hujjatlari toʻplami, 2004-y., 11-son, 131-modda; 2005-y., 15-16-son, 125-modda; 40-son, 312-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
VAZIRLAR MAHKAMASINING “QURILISh SOHASIDAGI HUQUQBUZARLIKLAR UChUN YuRIDIK ShAXSLARGA SOLINADIGAN JARIMALARNI UNDIRISh TARTIBI TOʻGʻRISIDAGI NIZOMNI TASDIQLASh HAQIDA” 2003 YIL 17 SENTYABRDAGI 404-SON QARORIGA OʻZGARTIRIShLAR KIRITISh TOʻGʻRISIDA
(resolution, 2016-05-10)

“Qurilish sohasidagi huquqbuzarliklar uchun yuridik shaxslarning javobgarligi toʻgʻrisida”gi Oʻzbekiston Respublikasi Qonunining 8-moddasiga oʻzgartirishlar kiritish haqida” 2005-yil 16-dekabrdagi OʻRQ–12-son Oʻzbekiston Respublikasi Qonuniga muvofiq Vazirlar Mahkamasi qaror qiladi: Vazirlar Mahkamasining “Qurilish sohasidagi huquqbuzarliklar uchun yuridik shaxslarga solinadigan jarimalarni undirish tartibi toʻgʻrisidagi nizomni tasdiqlash haqida” 2003-yil 17-sentabrdagi 404-son qaroriga (Oʻzbekiston Respublikasi QT, 2003-y., 9-son, 86-modda) ilovaga muvofiq oʻzgartirishlar kiritilsin. 1. 2-banddagi “Davlat arxitektura-qurilish nazorati bosh boshqarmasi” soʻzlari chiqarib tashlansin. 2. Qurilish sohasidagi huquqbuzarliklar uchun yuridik shaxslarga solinadigan jarimalarni undirish tartibi toʻgʻrisidagi nizomda: a) 3-bandda: uchinchi xatboshi chiqarib tashlansin; toʻrtinchi xatboshi quyidagi tahrirda bayon qilinsin: “hududiy arxitektura va qurilish bosh boshqarmalari boshliqlari va hududiy arxitektura-qurilish nazorati inspeksiyalari boshliqlari va ularning oʻrinbosarlari — eng kam oylik ish haqining ellik baravarigacha miqdorda, “Qurilish sohasidagi huquqbuzarliklar uchun yuridik shaxslarning javobgarligi toʻgʻrisida”gi Oʻzbekiston Respublikasi Qonunining 6-moddasida nazarda tutilgan hollarda esa — eng kam oylik ish haqining besh yuz baravarigacha miqdorda jarimalar solish huquqiga ega”; b) 7-bandning toʻrtinchi xatboshi quyidagi tahrirda bayon qilinsin: “10 foiz — “Davarxitektqurilish” qoʻmitasi va unga idoraviy mansub hududiy davlat arxitektura-qurilish nazorati inspeksiyalarining moddiy-texnika bazasini rivojlantirish uchun Oʻzbekiston Respublikasi Davlat arxitektura va qurilish qoʻmitasiga yoʻnaltiriladi”.
VAZIRLAR MAHKAMASINING “YoSh ISTEʼDODLAR UChUN “NIHOL” MUKOFOTINI TAʼSIS ETISh TOʻGʻRISIDA” 2000-YIL 25 AVGUSTDAGI 334-SON VA “OʻZBEKISTON RESPUBLIKASI PREZIDENTINING YoSh ISTEʼDODLAR UChUN “NIHOL” MUKOFOTI TOʻGʻRISIDAGI NIZOMNI TASDIQLASh HAQIDA” 2006 YIL 14 MARTDAGI 44-SON QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: 1. Vazirlar Mahkamasining “Yosh isteʼdodlar uchun “Nihol” mukofotini taʼsis etish toʻgʻrisida” 2000-yil 25-avgustdagi 334-son qarorining 3-bandidagi “har ikki yilda bir marta” soʻzlari “har yili” soʻzlari bilan almashtirilsin; 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh, ShUNINGDEK BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI VAZIRLAR MAHKAMASINING “AVTOMOTOTRANSPORT VOSITALARINI SOTIB OLISh, ULARDAN FOYDALANISh VA ULARNI BOShQA ShAXSGA BERIShNI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA” 2006 YIL 7 MARTDAGI 38-SON QARORI)
(resolution, 2020-06-16)

Oʻzbekiston Respublikasi Vazirlar Mahkamasining “Avtomototransport vositalarini sotib olish, ulardan foydalanish va ularni boshqa shaxsga berishni tartibga solishga doir qoʻshimcha chora-tadbirlar toʻgʻrisida” 2006-yil 7-martdagi 38-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Quyidagilar: Vazirlar Mahkamasining “Avtomototransport vositalarini xarid qilish — sotish, almashtirish va hadya etish bitimlarini rasmiylashtirish tartibi toʻgʻrisida” 1991-yil 16-sentabrdagi 233-son qarorining (Oʻzbekiston Respublikasi QT, 1991-y., 9-son, 30-modda) 1 va 4-bandlari; Vazirlar Mahkamasining “Avtomototransport vositalarini sotib olish, ulardan foydalanish va ularni boshqa shaxslarga berishni tartibga solish toʻgʻrisida” 2001-yil 28-avgustdagi 354-son qarorining (Oʻzbekiston Respublikasi QT, 2001-y., 8-son, 51-modda) 1 va 2-bandlari; Vazirlar Mahkamasining “Avtomototransport vositalarining oldi-sotdi shartnomalarini rasmiylashtirishni tartibga solish toʻgʻrisida” 2003-yil 13-yanvardagi 12-son qarorining (Oʻzbekiston Respublikasi QT, 2003-y., 1-son, 4-modda) 1 va 2-bandlari, shuningdek ushbu qarorga ilova 1-bandining “b” kichik bandi, 3-bandining “b” kichik bandi va 4-bandi oʻz kuchini yoʻqotgan deb hisoblansin. 1. Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan Davlat boji stavkalari 4-bandining “sh” kichik bandidan keyingi izoh quyidagi tahrirda bayon qilinsin: “Izoh: Notarial idoralarning binolaridan tashqari qilingan notarial ishlar uchun davlat boji ikki baravar miqdorda undiriladi (ozodlikdan mahrum qilish va hibsda saqlash joylaridagi shaxslarning ishonchnomalarini notarial tasdiqlash bundan mustasno), shuningdek ana shu ishlarni bajarish uchun joylarga borish bilan bogʻliq qilingan xarajatlar ham toʻlanadi”.
“TIJORAT BANKLARI TOMONIDAN FERMER XOʻJALIKLARINI, OʻZ FAOLIYATINI YuRIDIK ShAXS TAShKIL ETGAN HOLDA AMALGA OShIRAYOTGAN KIChIK BIZNESNING BOShQA SUBYEKTLARINI MILLIY VA XORIJIY VALYUTADA MIKROKREDITLASh TARTIBI”GA QOʻShIMChA KIRITISh TOʻGʻRISIDA
(resolution, 2006-10-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Markaziy bank Boshqaruvi qaror qiladi: 1. “Tijorat banklari tomonidan fermer xoʻjaliklariga, oʻz faoliyatini yuridik shaxs tashkil etib amalga oshirayotgan kichik biznesning boshqa subyektlariga milliy va xorijiy valyutada mikrokreditlar berish tartibi”ga (2000-yil 29-fevral, roʻyxat raqami 903 — Meʼyoriy hujjatlar axborotnomasi, 2000-yil 4-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
OʻZ FAOLIYATINI YuRIDIK ShAXSNI TAShKIL ETMASDAN AMALGA OShIRUVChI XUSUSIY TADBIRKORLAR VA DEHQON XOʻJALIKLARINI TIJORAT BANKLARI TOMONIDAN MILLIY VA XORIJIY VALYUTALARDA MIKROKREDITLASh TARTIBIGA OʻZGARTIRIShLAR KIRITISh HAQIDA
(resolution, 2006-10-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Markaziy bank Boshqaruvi qaror qiladi: 1. “Oʻz faoliyatini yuridik shaxsni tashkil etmasdan amalga oshiruvchi xususiy tadbirkorlar va dehqon xoʻjaliklarini tijorat banklari tomonidan milliy va xorijiy valyutalarda mikrokreditlash tartibi”ga (2000-yil 29-fevral, roʻyxat raqami 902 — Meʼyoriy hujjatlar axborotnomasi, 2000-yil 4-son) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 1. Tartibning 2.2-bandi oxirgi xatboshisi chiqarib tashlansin. 2. 2.5-band quyidagi tahrirda bayon etilsin: “2.5. Kafillik bank foydasiga kafil va qarz oluvchi oʻrtasida tuziladigan yozma shakldagi 3 (uch) nusxada kafillik shartnomasi bilan rasmiylashtiriladi. Ushbu shartnomaning oxirgi betida kafil va qarzdor imzolaridan keyin, bank tomonidan mazkur kafillik qabul qilinganligi toʻgʻrisida bank filiali boshqaruvchisi tomonidan imzolangan va dumaloq muhr qoʻyilgan yozuv kiritiladi.”
OʻZBEKISTON RESPUBLIKASI HUDUDIDA BANKLARDA ELEKTRON AXBOROTLARNI MUHOFAZALAShNI TAShKIL ETISh TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2020-03-10)

“Avtomatlashtirilgan bank tizimida axborotni muhofaza qilish toʻgʻrisida”gi Oʻzbekiston Respublikasi Qonunining qabul qilinishi munosabati bilan “Oʻzbekiston Respublikasi hududida banklarda elektron axborotlarni muhofazalashni tashkil etish toʻgʻrisida”gi yoʻriqnomaga 3-son oʻzgartirishni koʻrib chiqib va muhokama qilib, Boshqaruv qaror qiladi: 1. Markaziy bank Boshqaruvining 2001-yil 23-iyundagi 14/13-sonli qarori bilan tasdiqlangan 492-sonli “Oʻzbekiston Respublikasi hududida banklarda elektron axborotlarni muhofazalashni tashkil etish toʻgʻrisida”gi yoʻriqnomaga (2001-yil 9-iyul, roʻyxat raqami 1047) 3-son oʻzgartirish ilovaga muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng 10 kundan keyin kuchga kiritilsin. 1. Muqaddimasi quyidagi tahrirda bayon qilinsin: “Mazkur Yoʻriqnoma Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi, “Banklar va bank faoliyati toʻgʻrisida”gi, “Elektron toʻlovlar toʻgʻrisida”gi hamda “Avtomatlashtirilgan bank tizimida axborotni muhofaza qilish toʻgʻrisida”gi qonunlariga muvofiq banklararo elektron toʻlov tizimi orqali oʻtadigan axborotlarni muhofazalashni taʼminlash tartibini belgilaydi.”. 2. 4-band quyidagi tahrirdagi xatboshi bilan toʻldirilsin: “Axborotdan axborot mulkdorining ruxsatisiz foydalanishga faqat qonunda nazarda tutilgan hollarda yoʻl qoʻyiladi.”.
Nazorat qiluvchi organlar tomonidan oʻtkaziladigan, tadbirkorlik subyektlari — yuridik shaxslar faoliyatini tekshirishlarni muvofiqlashtirish tartibi toʻgʻrisida nizomni tasdiqlash haqida
(resolution, 2017-05-15)

9. “Nazorat qiluvchi organlar tomonidan oʻtkaziladigan, tadbirkorlik subyektlari — yuridik shaxslar faoliyatini tekshirishlarni muvofiqlashtirish tartibi toʻgʻrisida”gi yangi tahrirda ishlab chiqilgan Nizom 3-ilovaga* muvofiq tasdiqlansin va belgilangan tartibda davlat roʻyxatidan oʻtkazish uchun Adliya vazirligiga yuborilsin.
ISSIQLIKDAN FOYDALANUVCHI QURILMALAR VA ISSIQLIK TARMOQLARINI EKSPLUATATSIYA QILISHDA XAVFSIZLIK TEXNIKASI QOIDALARINI TASDIQLASH TOʻGʻRISIDA
(order, 2026-03-25)

Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan “Elektr energetikada nazorat boʻyicha (Oʻzdavenergonazorat) davlat inspeksiyasi toʻgʻrisidagi nizomga asosan buyuraman: 1. Ilova* qilinayotgan “Issiqlikdan foydalanuvchi uskunalar va issiqlik tarmoqlarini ekspluatatsiya qilishda xavfsizlik texnikasi qoidalari” tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Ushbu buyruqning bajarilishini nazorat qilishni oʻz zimmamda qoldiraman.
Sugʻurtalovchi tomonidan sugʻurta zaxiralarini shakllantirish hamda joylashtirish tartibi va shartlari toʻgʻrisida nizomni tasdiqlash haqida
(order, 2008-12-25)

Oʻzbekiston Respublikasi “Sugʻurta faoliyati toʻgʻrisida”gi Qonunining 10-moddasi (Oʻzbekiston Respublikasi Qonun hujjatlari toʻplami, 2002-yil, 10-son, 69-modda) va Oʻzbekiston Respublikasi Vazirlar Mahkamasining 1998-yil 8-iyuldagi 286-sonli “Sugʻurta faoliyatini davlat tomonidan tartibga solish toʻgʻrisida”gi qarorining 3-bandiga (Oʻzbekiston Respublikasi Hukumati qarorlari toʻplami, 1998-yil, 7-son, 24-modda) asosan buyuraman: 1. Sugʻurtalovchilar tomonidan sugʻurta zaxiralarini shakllantirish hamda joylashtirish tartibi va shartlari toʻgʻrisidagi nizom ilovaga* binoan tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kundan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2006-05-06)

1. Oʻzbekiston Respublikasi Hukumati va Rossiya Federatsiyasi Hukumati oʻrtasida 1998-yilning 6-mayida Moskva shahrida imzolangan axborot-madaniyat markazlarini taʼsis etish va ularning faoliyat shartlari toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur shartnomaning kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirliklar va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2006-05-05)

1. Quyidagilar: Oʻzbekiston Respublikasi Hukumati va Qozogʻiston Respublikasi Hukumati oʻrtasida 2006-yilning 20-martida Toshkent shahrida imzolangan xalqaro avtomobil qatnovi toʻgʻrisidagi Bitim; Oʻzbekiston Respublikasi Hukumati va Qozogʻiston Respublikasi Hukumati oʻrtasida 2006-yilning 20-martida Toshkent shahrida imzolangan chegaraoldi hududlarda fuqarolik maqsadida Oʻzbekiston Respublikasi va Qozogʻiston Respublikasi radioxizmatlari tomonidan foydalaniladigan 30.0—1000.0 MGs radiochastota polosasidagi radiochastota oʻzlashtiruvini muvofiqlashtirish toʻgʻrisidagi Bitim; Oʻzbekiston Respublikasi Hukumati va Qozogʻiston Respublikasi Hukumati oʻrtasida 2006-yilning 20-martida Toshkent shahrida imzolangan fan va texnologiyalar sohalarida hamkorlik qilish toʻgʻrisidagi Bitim; Oʻzbekiston Respublikasi Hukumati va Qozogʻiston Respublikasi Hukumati oʻrtasida 2006-yilning 20-martida Toshkent shahrida imzolangan intellektual mulk huquqlarini muhofaza qilish jabhalarida hamkorlik toʻgʻrisidagi Bitim; Oʻzbekiston Respublikasi Hukumati va Qozogʻiston Respublikasi Hukumati oʻrtasida 2006-yilning 20-martida Toshkent shahrida imzolangan erkin savdo toʻgʻrisida 1997-yil 2-iyunda imzolangan Bitimga erkin savdo tartibidan istisnolar toʻgʻrisidagi Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirliklar va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(decree, 2021-04-30)

9-may umumxalq bayrami — Xotira va qadrlash kuni oʻtkazilishi, shuningdek, 1941—1945-yillardagi Ikkinchi jahon urushida fashizm ustidan qozonilgan Gʻalabaning 61 yilligi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 30 000 (oʻttiz ming) soʻm miqdorda bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi va Milliy xavfsizlik xizmati Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Madaniyat va sport ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, “Maʼnaviyat va maʼrifat” markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuv va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASINING BOJXONA ChEGARASI ORQALI OLIB OʻTILAYOTGANDA KOʻZDAN KEChIRISh MAJBURIY BOʻLGAN TOVARLAR ROʻYXATINI TASDIQLASh TOʻGʻRISIDA
(resolution, 2018-11-26)

Oʻzbekiston Respublikasi Prezidentining “Oʻzbekiston Respublikasi Davlat bojxona qoʻmitasi faoliyatini tashkil etish borasidagi qoʻshimcha chora-tadbirlar toʻgʻrisida” 2006-yil 9-martdagi PQ–302-son qarori 12-bandini bajarish yuzasidan Vazirlar Mahkamasi qaror qiladi: 1. Oʻzbekiston Respublikasining bojxona chegarasi orqali olib oʻtilayotganda koʻzdan kechirish majburiy boʻlgan tovarlar roʻyxati ilovaga* muvofiq tasdiqlansin. 2. Oʻzbekiston Respublikasi Davlat bojxona qoʻmitasi: respublikaning bojxona chegarasi orqali olib oʻtilayotgan va koʻrsatib oʻtilgan Roʻyxatga kiritilgan tovarlar yuk bojxona deklaratsiyalari taqdim etish joylarida puxta koʻzdan kechirilishini taʼminlasin; tovarlar respublikaning bojxona chegarasi orqali olib oʻtilayotganda ularni bojxonada koʻzdan kechirishni amalga oshirishning samaradorligi yuzasidan doimiy monitoring oʻrnatsin. 21. Belgilansinki, koʻrsatib oʻtilgan Roʻyxatga kiritilgan tovarlarni chegaradosh bojxona postlarida koʻzdan kechirilishi quyidagi hollarda: tovarga ilova qilingan hujjatlardagi maʼlumotlar oʻzaro bir-biriga muvofiq boʻlmagan yoxud tashilayotgan tovarlarning toʻliq nomi va kodlari Tovarlarni tavsiflash va kodlashning uygʻunlashtirilgan tizimiga muvofiq kamida 6 ta belgi darajasida koʻrsatilmaganda; bojxona nazoratining texnik vositalarini qoʻllash yakunlari boʻyicha amaldagi maʼlumotlarning tovarga ilova qilingan hujjatlardagi maʼlumotlarga nomuvofiqligi aniqlanganda; transport vositasining yuk boʻlmasiga bevosita (erkin) kirish imkoniyati mavjud boʻlganda; Oʻzbekiston Respublikasi Davlat bojxona qoʻmitasiga respublikaning boshqa huquqni muhofaza qilish organlari yoki respublika davlat boshqaruvi boshqa organlaridan tushgan materiallar, shuningdek xorijiy davlatlarning bojxona va boshqa davlat organlaridan hamda xalqaro tashkilotlardan olingan bojxonada koʻzdan kechirishni amalga oshirish zarurligi toʻgʻrisidagi maʼlumotlar mavjud boʻlganda; davlat bojxona xizmati organlari xodimlarida bojxona qonun hujjatlari buzilganligi toʻgʻrisida asosli gumoni mavjud boʻlganda majburiy tartibda amalga oshiriladi. Bunda koʻzdan kechirish davlat bojxona xizmati organi xodimining bildirgisi asosida hamda bojxona posti boshligʻining yoxud uning vazifasini bajaruvchi shaxsning yozma ruxsati bilan amalga oshiriladi. 3. Oʻzbekiston Respublikasi Davlat bojxona qoʻmitasiga Oʻzbekiston Respublikasi Vazirlar Mahkamasi bilan kelishgan holda koʻrsatib oʻtilgan Roʻyxatga eksport-import operatsiyalari tendensiyalariga koʻra oʻzgartirishlar kiritish huquqi berilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI DAVLAT BUDJETI GʻAZNAChILIK IJROSI BUXGALTERIYA HISOBINING YAGONA HISOBLAR REJASINI TASDIQLASh HAQIDA
(order, 2012-01-01)

Oʻzbekiston Respublikasining “Davlat budjeti gʻazna ijrosi toʻgʻrisida”gi Qonuniga asosan va Oʻzbekiston Respublikasi Prezidentining 2005-yil 14-iyundagi “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida”gi PF–3618-sonli Farmonining 1-ilova IV boʻlim 6-bandi ijrosini amalga oshirish maqsadida buyuraman: 1. Oʻzbekiston Respublikasi Davlat budjeti gʻaznachilik ijrosi buxgalteriya hisobining yagona hisoblar rejasi ilovaga* asosan tasdiqlansin. 2. Ushbu buyruq moliya va gʻaznachilik organlari, budjet mablagʻlari oluvchilar va davlat maqsadli fondlar taqsimlovchilariga joriy etilsin. 3. Mazkur buyruq 2008-yilning 1-yanvaridan boshlab kuchga kiritilsin.
OʻZBEKISTON RESPUBLIKASI HUDUDIDA OV VA BALIQ OVLASH QOIDALARINI TASDIQLASH HAQIDA
(order, 2024-09-22)

Oʻzbekiston Respublikasi Vazirlar Mahkamasining 2004-yil 28-oktabrdagi 508-sonli “Biologik resurslaridan oqilona foydalanish, ularni Oʻzbekiston Respublikasiga olib kirish va uning tashqarisiga olib chiqish ustidan nazoratni kuchaytirish toʻgʻrisida”gi qaroriga muvofiq hamda ov va baliq ovlash qoidalarini tartibga solish va ularga amal qilinishini taʼminlash maqsadida buyuraman: 1. Oʻzbekiston Respublikasi hududida “Ov va baliq ovlash qoidalari” ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab 10 kundan soʻng kuchga kiritilsin. 3. Ushbu buyruq amalga kiritilishi bilan, 1997-yil 15-aprelda Tabiatni muhofaza qilish Davlat qoʻmitasi raisi A.Sh. Xabibullayev tasdiqlangan (1997-yil 1-may, roʻyxat raqami 337) “Ov va baliq ovlash qoidalari” oʻz kuchini yoʻqotgan deb hisoblansin.
BOJXONA BROKERI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2016-10-26)

Oʻzbekiston Respublikasining “Davlat bojxona xizmati toʻgʻrisida”gi Qonunning 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Bojxona brokeri toʻgʻrisidagi nizomga ilovaga* muvofiq oʻzgartirish va qoʻshimchalar kiritilsin (2003-yil 15-sentabr, roʻyxat raqami 1272 — Meʼyoriy hujjatlar axborotnomasi, 2003-y., 17-18-son). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng amalga kiritilsin. 3. Mazkur qarorning ijrosi Davlat bojxona qoʻmitasining raisi oʻrinbosari Sh. Xayrullayevga yuklatilsin.
2006-yil 8-may dushanba ish kunini 2006-yil 6-may shanba kuniga koʻchirish toʻgʻrisida
(resolution, 2020-09-28)

Xotira va qadrlash kuni munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2006-yil 8-may dushanba ish kuni 2006-yil 6-may shanba kuniga koʻchirilsin.